SK Úradný vestník Európskej únie C 111/1

Informácie Komisie týkajúce sa oznámení členských štátov o prípadoch neuplatňovania reciprocity v súlade s článkom 1 ods. 4 písm. a) nariadenia Rady (ES) č. 539/2001 zmeneného nariadením Európskeho parlamentu a Rady (EÚ) č. 1289/2013

(2014/C 111/01)

I. Právny základ

V súlade s článkom 1 ods. 4 písm. a) nariadenia Rady (ES) č. 539/2001 z 15.marca 2001 uvádzajúceho zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (1), zmeneného nariadením (EÚ) č. 1289/2013 Európskeho parlamentu a Rady (2), dotknutý členský štát písomne oznámi Európskemu parlamentu a Rade skutočnosť, že tretia krajina uvedená v prílohe II zaviedla vízovú povinnosť, a to do 30 dní od príslušného zavedenia, alebo v prípadoch, keď vízová povinnosť uplatňujúca sa k 9. januára 2014 pretrváva, do 30 dní od tohto dátumu.

Komisia v Úradnom vestníku Európskej únie bezodkladne uverejní informácie o uvedenom oznámení vrátane informácií o dátume zavedenia vízovej povinnosti a druhoch dotknutých cestovných dokladov a víz.

Súčasné informácie vychádzajú z oznámení prijatých od členských štátov v súlade s uvedeným článkom 1 ods. 4 písm. a).

Vyhlásenie o odmietnutí zodpovednosti: Uverejnenie informácií o oznámení členských štátov o prípadoch neuplatňovania vízovej reciprocity Európskou komisiou neznamená, že Európska komisia automaticky uznáva stav, keď nie je uplatňovaná reciprocita v zmysle ustanovení článku 1 ods. 4 písm. a) nariadenia Rady (ES) č. 539/2001 zmeneného nariadením (EÚ) č. 1289/2013.

II. Informácie o oznámeniach dotknutých členských štátov vrátane dátumu zavedenia vízovej povinnosti a druhov príslušných cestovných dokladov a víz.

Komisii boli doručené oznámenia od 5 členských štátov:

— Bulharsko– oznámenie zaslané 7. februára 2014;

— Chorvátsko– oznámenie zaslané 7. februára 2014;

— Cyprus– oznámenie zaslané 7. februára 2014;

— Poľsko– oznámenie zaslané 4. februára 2014;

— Rumunsko– oznámenie zaslané 5. februára 2014.

BULHARSKO

Tretia krajina uvedená v prílohe II nariadenia Rady (ES) č. 539/2001, ktorá zaviedla vízovú povinnosť Dátum zavedenia vízovej povinnosti Druhy príslušných cestovných dokladov a víz Spojené štáty americké od pristúpenia Bulharska k Európskej únii 1. januára 2007 bulharskí štátni príslušníci s bulharskými pasmi Austrália od pristúpenia Bulharska k Európskej únii 1. januára 2007 bulharskí štátni príslušníci s bulharskými pasmi Kanada od pristúpenia Bulharska k Európskej únii 1. januára 2007 bulharskí štátni príslušníci s bulharskými pasmi

CHORVÁTSKO

Tretia krajina uvedená v prílohe II nariadenia Rady (ES) č. 539/2001, ktorá zaviedla vízovú povinnosť Dátum zavedenia vízovej povinnosti Druhy príslušných cestovných dokladov a víz Spojené štáty americké od 7. apríla 1992, kedy USA uznalo Chorvátsku republiku diplomatické pasy, úradné pasy bežné pasy Brunejsko-darussalamský štát Od 21. mája 1992, kedy Brunejsko-darussalamský štát uznal Chorvátsku republiku diplomatické pasy, úradné pasy, bežné pasy

CYPRUS

Tretia krajina uvedená v prílohe II nariadenia Rady (ES) č. 539/2001, ktorá zaviedla vízovú povinnosť Dátum zavedenia vízovej povinnosti Druhy príslušných cestovných dokladov a víz Spojené štáty americké od pristúpenia Cypru k EÚ 1. mája 2004 štátni príslušníci Cyperskej republiky, ktorí sú držiteľmi cyperských pasov Austrália od pristúpenia Cypru k EÚ 1. mája 2004 štátni príslušníci Cyperskej republiky, ktorí sú držiteľmi cyperských pasov

POĽSKO

Tretia krajina uvedená v prílohe II nariadenia Rady (ES) č. 539/2001, ktorá zaviedla vízovú povinnosť Dátum zavedenia vízovej povinnosti Druhy príslušných cestovných dokladov a víz Spojené štáty americké od pristúpenia Poľska k EÚ 1. mája 2004 všetci poľskí občania; všetky druhy cestovných dokladov

RUMUNSKO

Tretia krajina uvedená v prílohe II nariadenia Rady (ES) č. 539/2001, ktorá zaviedla vízovú povinnosť Dátum zavedenia vízovej povinnosti Druhy príslušných cestovných dokladov a víz Austrália od pristúpenia Rumunska k Európskej únii 1. januára 2007 všetci rumunskí občania, bez ohľadu na druh dokumentu alebo účel krátkodobého pobytu Kanada od pristúpenia Rumunska k Európskej únii 1. januára 2007 všetci rumunskí občania, bez ohľadu na druh dokumentu alebo účel krátkodobého pobytu Japonsko od pristúpenia Rumunska k Európskej únii 1. januára 2007 — bežné dočasné pasy, — na držiteľov bežných elektronických pasov sa vzťahuje iba dočasné oslobodenie od vízovej povinnosti (do 31. decembra 2015). Spojené štáty americké od pristúpenia Rumunska k Európskej únii 1. januára 2007 všetci rumunskí občania, bez ohľadu na druh dokumentu alebo účel krátkodobého pobytu

(1) Ú. v. ES L 81, 21.3.2001, s.1.

(2) Ú. v. EÚ L 347, 20.12.2013, s.74.